ay bakit naman inalis pa sa concordia gayong sa kolehio'kolehio rin pala ipapasok? mangyari, ang tika ay magmongha raw. diyata po'magmomongha si teang? siyang himok ng pari na minabuti ng ina, at kaipala'sinangayunan na rin naman ng may katawan. hanggang dito ang naging salitaan ng magale, sapagka'si donya basilia, na sinasasal na yata ng antok, ay nagtindig noon din at ipinagsamang masok sa isang silid ang pamangkin upang makatulog na. kinabukasan ay ipinagpaunang sabihin ni elsa sa kanyang tia basilia na huwag muna sanang ipamamalay kay manang magda, kung ito ay magising na, ang kanyang pagkapagasawa kay tirso. marahil paano'paano ma'nangungunti rin naman siyang maalaman ng manang na iyon na ang kanyang nakaisang palad ay dili iba'ang lalaking nangibig kay teang.